ປ. ທ​ຣຳ ເຫັນ​ພ້ອມ​ກັບ​ຂໍ​້​ຕົກ​ລົ​ງ​ໃຊ້​ຈ່າຍ ເພື່ອສິ້​ນ​ສຸດ​ການ​ປິດ​ພາກ​ສ່ວນ ຂອງລັດ​ຖະ​ບານ
​ປະ​ທາ​ນາ​ທິ​ບໍ​ດີ ​ດໍ​ໂນ​ລ ທ​ຣຳ ໄດ້​ໂຈະ​ຄຳ​ຮຽກ​ຮ້ອງ​ຂອງ​ທ່ານໄວ້ ໃນການ​ຂໍ​ທຶນ​ສ້າງ​ກຳ​ແພງຢູ່​ຊາຍ​ແດນ​ສະ​ຫະ​ລັດ ກັບ​ເມັກ​ຊິ​ໂກ ແລະ​ໄດ້ເ​ປິດ​ໂຮງ​ການ​ລັດ​ຖະ​ບານຄືນ​ໃໝ່​ໃນ​ວັນ​ສຸກ​ຜ່ານ​ມາ.
ການປິດໂຮງການລັດຖະບານທີ່ຍາວທີ່ສຸດ ໃນປະຫວັດສາດສະຫະລັດ ໄດ້ສິ້ນສຸດ ລົງໃນວັນສຸກທີ່ຜ່ານມານີ້ ເມື່ອປະທານາທິບໍດີ ດໍໂນລ ທຣຳ ໄດ້ໂຈະຄຳຮຽກຮ້ອງຂອງ ທ່ານໃນການຂໍທຶນສ້າງກຳແພງຢູ່ຊາຍແດນສະຫະລັດ ກັບແມັກຊິໂກ, ເຊັນຮ່າງກົດ ໝາຍອະນຸມັດງົບປະມານ ເພື່ອໃຊ້ຈ່າຍສຳລັບສາມອາອິດທີ່ຈະເຮັດໃຫ້ບັນດາກະຊວງ ທະບວງກົມຕ່າງໆເປີດຄືນອີກ ແລະຈ່າຍເງິນເດືອນຄືນໃຫ້ແກ່ພະນັກງານລັດຖະບານ ກາງ 800,000 ຄົນ ແຕ່ວ່າ ດັ່ງ ນັກຂ່າວວີໂອເອປະຈຳລັດຖະສະພາ, ແຄຕເທີຣິນ ຈິບ ເສິນ (Katherine Gypson) ລາຍງານມານັ້ນ ເງິນງົບປະມານທີ່ໃຊ້ໃນໄລຍະສັ້ນໆ ນີ້ ແມ່ນເປັນການຊື້ເວລາສຳລັບສະມາຊິກລັດຖະສະພາ ເພື່ອແກ້ໄຂບັນຫາຮັກສາຄວາມ ປອດໄພຢູ່ຊາຍແດນ ຊຶ່ງ ກິ່ງສະຫວັນຈະນຳລາຍລະອຽດກ່ວກັບເລື້ອງນີ້ມາສະເໜີທ່ານ ໃນອັນດັບຕໍ່ໄປ ການເດີນທາງ ທາງອາກາດຢູ່ຕາມຊາຍຝັ່ງທະເລພາກຕາເວັນອອກຂອງສະຫະລັດ ຖືກ ຊັກຊ້າ ໃນຂະນະທີ່ບັນດາພະນັກງານຄວບຄຸມການບິນ ທີ່ບໍ່ໄດ້ຮັບເງິນເດືອນ ບໍ່ໄປ ເຮັດວຽກ ໃນວັນດຽວກັນເຊັກເງິນເດືອນງວດທີສອງຂອງພະນັກງານລັດຖະບານກາງໄດ້ກາຍເວ ລາຈ່າຍໄປ ພາຍຫຼັງທີ່ການດຳເນີນຄວາມພະຍາຍາມຢູ່ໃນສະພາສູງສະຫະລັດເພື່ອເປີດໂຮງການ ລັດຖະບານຄືນໃໝ່ສອງຄັ້ງບໍ່ປະສົບຜົນສຳເລັດ ນັ້ນຄືສະພາບຫຍູ້ງຍາກແຮງທີ່ຈຳເປັນເຮັດໃຫ້ປະທານາທິດີທຣຳເຄື່ອນໄຫວເປີດລັດ ຖະບານຄືນ ໄປຈົນຮອດວັນທີ 15 ກຸມພາ ໂດຍທີ່ບໍ່ລວມເອົາທຶນເພື່ອສ້າງກຳແພງ ປະທານາທິບໍໍດີສະຫະລັດ ທ່ານດໍໂນລ ທຣຳ ກ່າວວ່າ 21 ມື້ທີ່ພະນັກງານລັດຖະບານກາງຈະໄດ້ຮັບເງິນເດືອນ ແລະໃຫ້ບັນດາສະມາຊິກລັດ ຖະສະພາໄດ້ເຈລະຈາກັນກ່ຽວກັບຂໍ້ຕົກລົງດ້ານຄວາມປອດໄພຊາຍແດນ ທີ່ປະທານາ ທິບໍດີເວົ້າຢ່າງຈະແຈ້ງແລ້ວວ່າຍັງຕ້ອງໄດ້ເອົາກຳແພງລວມເຂົ້ານຳຢູ່ ປະທານາທິບໍດີທຣຳ ກ່າວອີກວ່າ ການຕົກລົງຂອງປະທານາທິບໍດີທຣຳ ທີ່ຈະເປີດລັດຖະບານຄືນໃໝ່ ເພື່ອຈະສົນທະນາ ກັນກ່ຽວກັບຄວາມປອດໄພຢູ່ຊາຍແດນ ແມ່ນຄຳຮຽກຮ້ອງຂອງພັກເດໂມແຄຣັດ ຢູ່ຕະ ຫຼອດເວລາ ທີ່ມີການປິດລັດຖະບານລົງ 36 ມື້ ຢ່າງເປັນປະຫວັດການ ທີ່ບໍ່ຕົກລົງກັນໄດ້ ທ່ານຈຊັກ ຊູເມີ ຜູ້ນຳສະມາຊິກສະພາສູງສຽງສ່ວນໜ້ອຍ ກ່າວວ່າ ຜູ້ນຳພັກຣີພັບບລິກັນ ຮ້ອງຂໍໃຫ້ພວກສັງກັດພັກເດໂມແຄຣັດຈົ່ງໃຫ້ກຽດຕໍ່ຄຳຮຽກຮ້ອງ ເຫລົ່ານັ້ນ ທ່ານມິດຈ ແມັກຄອນແນລ ຜູ້ນຳສະພາສູງສຽງສ່ວນຫຼາຍ ກ່າວວ່າ ແຕ່ທ່ານນາງແນນຊີ ເປໂລຊີ ປະທານສະພາຕ່ຳ ໄດ້ເວົ້າຢ່າງຈະແຈ້ງວ່າ ທ່າທີອັນສຳ ຄັນທີ່ສຸດຂອງພັກເດໂມແຄຣັດ ທີ່ຄັດຄ້ານການໃຫ້ທຶນສ້າງກຳແພງນັ້ນແມ່ນ ບໍ່ມີຫຍັງ ປ່ຽນແປງເລີຍ ທ່ານນາງກ່າວວ່າ ທ່ານທຣຳ ໄດ້ຊັ່ງຊາເບິ່ງວ່າຈະປະກາດພາວະສຸກເສີນແຫ່ງຊາດຢູ່ເຂດຊາຍແດນ ເພື່ອ ໃຫ້ໄດ້ທຶນສ້າງກຳແພງຫລືບໍ່ ໃນເວລາຕໍ່ມາ ທ່ານກໍໄດ້ເຕືອນວ່າ ຍັງມີຄວາມເປັນໄປ ໄດ້ ຢູ່ຖ້າຫາກການເຈລະຈາບໍ່ສຳເລັດຜົນ ທ່ານກ່າວດັ່ງນີ້ ຮ່ອງຮອຍສະແດງໃຫ້ເຫັນຄວາມກ້າວໜ້າໃນການເຈລະຈາກ່ຽວກັບເລື້ອງຄົນເຂົ້າເມືອງ ທີ່ກຳລັງດຳເນີນໄປຢູ່ນີ້ ແມ່ນພຽງແຕ່ເປັນເລື້ອງຊົ່ວຄາວເທົ່ານັ້ນ